ଟି୨୦ ଭଳି ଦିନିକିଆ ପଦାର୍ପଣରେ କିଷନଙ୍କ ଅର୍ଦ୍ଧଶତକ
କଲମ୍ବୋ,୧୮।୭: ଉଇକେଟକିପର ବ୍ୟାଟ୍ସମ୍ୟାନ ଇଶାନ କିଷନ ଟି୨୦ ଭଳି ଦିନିକିଆ ପଦାର୍ପଣ ମ୍ୟାଚ୍ରେ ମଧ୍ୟ ଅର୍ଦ୍ଧଶତକ ହାସଲ କରିଛନ୍ତି। ଶ୍ରୀଲଙ୍କା ବିପକ୍ଷ ପ୍ରଥମ ମ୍ୟାଚ୍ ସହ ଦିନିକିଆ କ୍ୟାରିୟର ଆରମ୍ଭ କରିଥିବା କିଷନ ୪୨ ବଲରେ ଖେଳିଥିଲେ ୫୯ ରନ୍ର ବିସ୍ଫୋରକ ପାଳି । ଏଥିରେ ସାମିଲ ଥିଲା ୮ ଚୌକା ଓ ୨ ଛକା। ୩୩ ବଲରେ ସେ ଅର୍ଦ୍ଧଶତକ ପୂରଣ କରିଥିଲେ। ପଦାର୍ପଣକାରୀ ଖେଳାଳିଙ୍କ ମଧ୍ୟରେ ଏହା ଦ୍ୱିତୀୟ ଦ୍ରୁତତମ ଅର୍ଦ୍ଧଶତକ। ଏହି ରେକର୍ଡ କ୍ରୁନାଲ ପାଣ୍ଡ୍ୟାଙ୍କ ନାମରେ ରହିଛି। ସେ ଚଳିତ ବର୍ଷ ଇଂଲଣ୍ଡ ବିପକ୍ଷ ପଦାର୍ପଣ ମ୍ୟାଚ୍ରେ ୨୬ ବଲରେ ଅର୍ଦ୍ଧଶତକ ହାସଲ କରିଥିଲେ।

କିଷନ ଇଂଲଣ୍ଡ ବିପକ୍ଷ ପଦାର୍ପଣ ଟି୨୦ ମ୍ୟାଚ୍ରେ ଅର୍ଦ୍ଧଶତକୀୟ ଇନିଂସ ଖେଳିଥିଲେ ।